3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือบริการ

ด้วยประสบการณ์ที่ยาวนานกว่า 20 ปี บริษัทฯ เป็นผู้นำในตลาดบ้านระดับกลาง
โดยมุ่งเน้นกลุ่มลูกค้าที่ต้องการซื้อบ้านระดับราคา 2-6 ล้านบาท
ซึ่งจัดเป็นตลาดที่มีความต้องการที่อยู่อาศัยอย่างแท้จริง
โดยเป็นตลาดที่รองรับกลุ่มลูกค้าที่มีระดับรายได้ของครอบครัวอยู่ที่ประมาณ 30,000-120,000
บาทต่อเดือน ซึ่งจัดเป็นกลุ่มที่มีขนาดประชากรจำนวนมาก ขณะเดียวกันบริษัทฯ
มีความมุ่งมั่นที่จะพัฒนาผลิตภัณฑ์อย่างต่อเนื่องให้ตอบสนองความต้องการของลูกค้า ไม่ว่าจะเป็น
ทำเลของโครงการ การพัฒนารูปแบบบ้านที่คำนึงถึงประโยชน์ใช้สอย การออกแบบที่ทันสมัย
รวมถึงความคุ้มค่าของราคา เพื่อให้เป็นดังปณิธานที่อยู่ในใจของพนักงานบริษัทลลิล พร็อพเพอร์ตี้
ทุกคนว่า “บ้านที่ปลูกบนความตั้งใจที่ดี”

บริษัทฯ ได้พัฒนาโครงการเพื่อรองรับความต้องการที่อยู่อาศัยในบริเวณที่ผู้บริโภคต้องการ
และพยายามให้ชื่อ ลลิล พร็อพเพอร์ตี้
เป็นที่รู้จักอย่างกว้างขวางในแง่ของของความคุ้มค่าและคุณภาพ
บ้านจัดสรรที่ขายในแต่ละโครงการจะมีบ้านรูปแบบต่างๆ ให้เลือกซื้อ
และลูกค้าสามารถเลือกซื้อบ้านในโครงการได้ 3 ลักษณะคือ บ้านพร้อมขาย บ้านสร้างก่อนขาย
และบ้านสั่งสร้าง ซึ่งแนวทางและรูปแบบการดำเนินธุรกิจของบริษัทฯ
สามารถตอบสนองความต้องการและสร้างความมั่นใจของลูกค้าได้เป็นอย่างดี ทั้งนี้ บริษัทฯ
ได้มีการจดทะเบียนเครื่องหมายการค้าชื่อโครงการต่างๆ
เพื่อให้แต่ละชื่อโครงการมีลักษณะเฉพาะสำหรับกลุ่มลูกค้าเป้าหมายแต่ละกลุ่ม ปัจจุบัน
มีตราสินค้าที่อยู่ภายใต้การดำเนินงานของบริษัทฯ ได้แก่

โครงการลลิล กรีนวิลล์

[]

ลักษณะโครงการ : โครงการบ้านเดี่ยว

กลุ่มลูกค้า : เน้นกลุ่มลูกค้าระดับสูงที่ราคาขายประมาณ 3.0 ล้านบาทขึ้นไป

โครงการบ้านลลิล

  [] [] []

  ลักษณะโครงการ : โครงการบ้านเดี่ยว

  กลุ่มลูกค้า : เน้นกลุ่มลูกค้าระดับค่อนข้างสูงที่ราคาขายประมาณ 2.2 – 3.5 ล้านบาท

โครงการบ้านบุรีรมย์

  [] []

  ลักษณะโครงการ : โครงการบ้านเดี่ยว และบ้านแฝดแนวคิดใหม่

  กลุ่มลูกค้า : เน้นกลุ่มลูกค้าระดับกลางที่ราคาขายประมาณ 1.6 – 2.5 ล้านบาท

โครงการลัลลี่ วิลล์

  []

  ลักษณะโครงการ : เป็นโครงการบ้านเดี่ยว บ้านแฝดแนวคิดใหม่ และทาวน์เฮ้าส์

  กลุ่มลูกค้า : เน้นกลุ่มลูกค้าระดับล่างที่ราคาขายประมาณ 1.0 – 2.5 ล้านบาท

  โครงการ The Balcony Home

  []

  ลักษณะโครงการ : เป็นโครงการทาวน์เฮ้าส์ ในเมือง

  กลุ่มลูกค้า : เน้นกลุ่มลูกค้าระดับกลางค่อนสูงที่ราคาขายประมาณ 2.45-3.0 ล้านบาท

ทั้งนี้ หากพิจารณาโครงการดังกล่าวแยกตามพื้นที่ในการดำเนินโครงการจะพบว่า บริษัทฯ
เน้นการดำเนินโครงการตามพื้นที่เป้าหมายเพื่อสร้างความเข้มแข็งใน 5 มุมเมือง
ซึ่งได้แก่บริเวณดังต่อไปนี้

-   โซนในเมือง บริเวณรามอินทรา - วัชรพล บริเวณอ่อนนุช บริเวณพระราม
    9และบริเวณอุดมสุข

-   โซนตะวันออก บริเวณศรีนครินทร์ - เทพารักษ์ และบริเวณบางนา - ตราด

-   โซนเหนือ บริเวณรามอินทรา - คู้บอน บริเวณรังสิต - องครักษ์ และบริเวณ ลำลูกกา

-   โซนใต้ บริเวณวงแหวน - เอกชัย บริเวณพระราม 2 และบริเวณเพชรเกษม

-   โซนตะวันตก บริเวณวงแหวน - รัตนาธิเบศร์ และบริเวณจังหวัดนนทบุรี

ซึ่งทำเลดังกล่าวเป็นทำเลที่บริษัทฯ
เล็งเห็นว่ามีศักยภาพในการเติบโตด้านความต้องการที่อยู่อาศัยของผู้บริโภค
เนื่องจากมีระบบสาธารณูปโภครองรับ
มีเส้นทางจราจรที่สะดวกใกล้ถนนวงแหวนสามารถเข้าสู่ใจกลางเมืองได้รวดเร็ว ใกล้แหล่งทำงาน
สถานศึกษา และแหล่งจับจ่ายใช้สอย เช่น ห้างสรรพสินค้า และซุปเปอร์สโตร์ เป็นต้น
โดยทำเลเป้าหมายจะอยู่ในบริเวณภายใน 25 กิโลเมตรจากใจกลางเมือง นอกจากนี้
การที่มีทำเลให้ผู้บริโภคได้เลือกทั้ง 5 โซน
เป็นการกระจายฐานลูกค้าและรองรับความต้องการของผู้บริโภคที่มีความสนใจโครงการบ้านที่มีคุณภาพของบริษัทฯ
ในพื้นที่ที่แตกต่างกันได้เป็นอย่างดี และเป็นการสร้างชื่อโครงการของบริษัทฯ
ให้เป็นที่รู้จักทุกมุมเมือง

บ้านจัดสรรในโครงการต่างๆ ของบริษัทฯ สามารถแบ่งออกเป็น 3 ลักษณะดังนี้

(1) บ้านพร้อมขาย หมายถึง
    บ้านที่สร้างเสร็จเรียบร้อยแล้วก่อนการทำสัญญาจองและพร้อมที่จะโอนให้ลูกค้าทันทีที่มีการชำระเงินค่าบ้านเรียบร้อยแล้ว
    โดยมีระยะเวลาการผ่อนชำระเงินดาวน์ประมาณ 2 งวด คือ ชำระเงินดาวน์งวด 1
    เมื่อลูกค้าทำการจองบ้านและทำสัญญาจะซื้อจะขาย และชำระงวด 2
    ภายในหนึ่งเดือนหลังจากชำระงวดแรก รวมระยะเวลาการผ่อนชำระเงินดาวน์ทั้งสิ้นประมาณ
    1 เดือน 1 สัปดาห์

(2) บ้านสร้างก่อนขาย หมายถึง บ้านที่บริษัทฯ ได้ทำการสร้างแล้วบางส่วน
    ประมาณมากกว่าร้อยละ 30
    รวมทั้งได้ดำเนินการพัฒนาโครงการในส่วนสาธารณูปโภคแล้วเสร็จก่อนที่จะเปิดขายโครงการประมาณ
    2-5 เดือน เนื่องจากในช่วงวิกฤตเศรษฐกิจครั้งก่อน
    ลูกค้าอสังหาริมทรัพย์โดยเฉพาะในส่วนบ้านจัดสรรนั้นขาดความมั่นใจเรื่องความสามารถในการส่งมอบบ้านของผู้ประกอบการเป็นอย่างมาก
    จากการที่ลูกค้าชำระเงินดาวน์แล้ว
    แต่ผู้ประกอบการไม่สามารถส่งมอบบ้านให้แก่ลูกค้าตามสัญญาได้ ดังนั้น
    นอกจากการสร้างบ้านพร้อมขายแล้ว
    การดำเนินการสร้างบ้านก่อนขายจึงเป็นอีกกลยุทธ์หนึ่งของบริษัทฯ
    เพื่อสร้างความมั่นใจให้แก่ลูกค้าว่า บริษัทฯ
    สามารถส่งมอบบ้านให้แก่ลูกค้าได้ตามสัญญาภายหลังจากลูกค้าได้ผ่อนส่งเงินดาวน์เรียบร้อยแล้ว
    เพราะลูกค้าได้เห็นพัฒนาการการก่อสร้างของบ้านและความเป็นไปได้ของโครงการ
    ในส่วนของบริษัทฯ นั้น
    การสร้างบ้านก่อนขายยังเป็นการลดความเสี่ยงในการประกอบธุรกิจของบริษัทฯ
    ทั้งในเรื่องความล้าสมัยของแบบบ้าน ปัญหาเรื่องการแก้ไขแบบบ้านในส่วนแบบหลักของลูกค้า
    ปัญหาความเสี่ยงในการเปลี่ยนแปลงราคาวัสดุก่อสร้าง และยังช่วยลดต้นทุนของบริษัทฯ
    ในการบำรุงรักษาอีกด้วย และทำให้โครงการมีความคึกคักเนื่องจากมีการก่อสร้างบ้านใหม่ๆ
    จึงสามารถดึงดูดลูกค้า ให้เข้ามาเยี่ยมชมโครงการได้ตลอดเวลาอีกด้วย
    ซึ่งงวดการโอนโดยเฉลี่ยของลูกค้าจะอยู่ที่ประมาณ 3-6 งวด หรือ 2-5 เดือน
    อีกทั้งบ้านสร้างก่อนขายนี้ยังสามารถตอบสนองความต้องการบ้านของลูกค้าในเรื่องรูปแบบและการใช้สอย
    รวมทั้งความพร้อมของลูกค้าในการโอนที่แตกต่างกัน

(3) บ้านสั่งสร้าง หมายถึง บ้านที่ลูกค้าสามารถสั่งให้บริษัทฯ
    สร้างขึ้นตามแบบบ้านที่กำหนดไว้แล้วในพื้นที่ของโครงการนั้นๆ โดยบริษัทฯ
    จะเริ่มดำเนินงานก่อสร้างเมื่อบริษัทฯ
    ได้มีการทำสัญญาจะซื้อจะขายกับลูกค้าและได้รับชำระเงินดาวน์แล้ว ปัจจุบัน
    ยอดขายบ้านสั่งสร้างมีสัดส่วนไม่สูงมาก โดยบริษัทฯ
    จะเรียกเก็บเงินดาวน์ในอัตราที่สูงกว่าปกติ
    โดยระยะเวลาการผ่อนชำระเงินดาวน์ของลูกค้าเฉลี่ยที่ 7 งวด 6 เดือน หรือสูงสุดที่ 8 งวด
    7 เดือน ทั้งนี้ขึ้นอยู่กับประเภทบ้าน ระยะเวลาการก่อสร้างบ้าน
    และการตกลงระหว่างลูกค้ากับบริษัทฯ สำหรับระยะเวลาในการสร้างบ้านนั้น บริษัทฯ
    ใช้ระยะเวลาการก่อสร้างบ้านจนเสร็จเฉลี่ยที่ประมาณ 5-6 เดือน
    ซึ่งกำหนดการส่งมอบและการโอนกรรมสิทธิ์ให้แก่ลูกค้านั้น บริษัทฯ
    ได้กำหนดไว้ตามสัญญาจะซื้อจะขาย ทั้งนี้
    การโอนกรรมสิทธิ์บ้านให้แก่ลูกค้ายังคงขึ้นอยู่กับความพร้อมของลูกค้าแต่ละรายด้วย

    1.  การตลาดและภาวการณ์แข่งขัน

        1.  การตลาด

กลยุทธ์ทางการตลาด

กลยุทธ์ทางด้านผลิตภัณฑ์

บริษัทฯ มีกลยุทธ์ในการสร้างความแตกต่างของโครงการจากผู้ประกอบการรายอื่น
โดยมีการออกแบบโครงการ
รูปแบบบ้านและที่อยู่อาศัยที่เป็นเอกลักษณ์เฉพาะตัวทางด้านงานสถาปัตยกรรมและพื้นที่ใช้สอย
รวมทั้งสภาพแวดล้อมโครงการ ในปัจจุบัน บริษัทฯ มุ่งเน้นที่จะพัฒนาบ้านแฝดแนวความคิดใหม่
ที่มีขนาดที่ดินประมาณ 35 ตารางวา เพื่อเป็นการปิดช่องว่างระหว่างบ้านเดี่ยวและทาวน์เฮ้าส์
สำหรับผู้ที่ต้องการบ้านเดี่ยวที่มีขนาด 50 ตารางวาขึ้นไป แต่มีกำลังซื้อไม่พอ บริษัทฯ
ให้ความสำคัญในการคิดค้นและพัฒนารูปแบบบ้านอย่างสม่ำเสมอเพื่อตอบสนองความต้องการของลูกค้า
และการเปลี่ยนแปลงของรูปแบบการดำเนินชีวิตของกลุ่มลูกค้าและสภาวะตลาดที่อยู่อาศัย นอกจากนั้น
บริษัทฯ ยังมีนโยบายรักษามาตรฐานคุณภาพของโครงการของบริษัทฯ ให้อยู่ในมาตรฐานเดียวกัน
เพื่อสร้างความเชื่อมั่นในคุณภาพของผลิตภัณฑ์ภายใต้แบรนด์ “ลลิล” โดยบริษัทฯ
จัดให้มีหน่วยงานเฉพาะ
เพื่อการควบคุมคุณภาพของงานก่อสร้างโครงการและจัดการตรวจสอบคุณภาพของผลิตภัณฑ์ในแต่ละขั้นตอนก่อนการรับมอบจากผู้รับเหมาและก่อนการโอนกรรมสิทธ์ให้แก่ลูกค้า
และภายหลังการขาย บริษัทฯ ยังได้สำรวจรับฟังความคิดเห็นของลูกค้าต่อรูปแบบโครงการ แบบบ้าน
เพื่อนำมาปรับเปลี่ยนให้เหมาะสม
เพื่อสร้างความพึงพอใจเพิ่มขึ้นทั้งในกลุ่มลูกค้าเดิมและกลุ่มลูกค้าใหม่ในโครงการต่อๆ ไป

กลยุทธ์สร้างความเชื่อมั่นต่อลูกค้า

การสร้างความเชื่อมั่นแก่ลูกค้าที่จะซื้อบ้าน ในด้านการชำระเงิน การก่อสร้าง
หรือการส่งมอบบ้านตามกำหนดเวลาเป็นสิ่งที่บริษัทฯ ได้ให้ความสำคัญตลอดมา โดยบริษัทฯ
ได้ดำเนินกลยุทธ์สร้างความเชื่อมั่นต่างๆ เช่น
การริเริ่มการทำการตลาดโดยการนำระบบค้ำประกันเงินดาวน์ (Escrow Account)
มาใช้ในช่วงวิกฤติของธุรกิจอสังหาริมทรัพย์ในประเทศ
เพื่อคุ้มครองเงินดาวน์ของลูกค้าที่ผ่อนชำระระหว่างสร้างบ้าน โดยบริษัทฯ
จะให้การค้ำประกันเงินดาวน์ทั้งหมดที่ลูกค้าได้จ่ายชำระแล้วผ่านการค้ำประกันจากสถาบันการเงินในรูปแบบ
Letter of Guarantee (L/G) และลูกค้าจะเป็นผู้ออกค่าใช้จ่ายทางด้านค่าธรรมเนียม L/G
เองทั้งหมด ซึ่งในปัจจุบันบริษัทฯ มีวงเงิน L/G
สำหรับการค้ำประกันเงินดาวน์อยู่กับธนาคารพาณิชย์ชั้นนำ 3 แห่งที่อัตราค่าธรรมเนียมร้อยละ 1.5
ต่อปี อีกทั้ง บริษัทฯ ได้ดำเนินกลยุทธ์การทำตลาดด้วยวิธีการเสนอบ้านพร้อมขาย
เพื่อให้ลูกค้าได้เห็นคุณภาพของบ้านพร้อมที่จะเข้าอยู่อาศัยได้ทันที และวิธีการเสนอสร้างบ้านก่อนขาย
เพื่อให้ลูกค้าได้เห็นพัฒนาการของงานก่อสร้าง
และตอบสนองความต้องการของลูกค้าที่ต้องการเปลี่ยนแปลงรูปแบบบ้านได้ในบางส่วนตามที่กำหนดไว้ก่อนงานก่อสร้างแล้วเสร็จ
ซึ่งวิธีการข้างต้นส่งผลให้บริษัทฯ ได้รับความเชื่อมั่นจากลูกค้าเป็นอย่างมาก ทำให้โครงการใหม่ๆ
ที่เปิดขายประสบความสำเร็จในด้านยอดขายเป็นอย่างดี

กลยุทธ์ทางด้านราคา

บริษัทฯ มีนโยบายการกำหนดราคาขายโดยยึดหลักการเสนอราคาที่สามารถแข่งขันกับคู่แข่งได้
โดยคำนึงถึงปัจจัยต่างๆ ดังต่อไปนี้

-   ราคาเสนอขายของโครงการบ้านจัดสรรต่างๆ ที่อยู่ในบริเวณพื้นที่เดียวกัน

-   ต้นทุนในการดำเนินโครงการ

-   รูปแบบบ้าน และสถานที่ตั้งของโครงการ

-   กลุ่มลูกค้าเป้าหมาย และกลยุทธ์ในการส่งเสริมการตลาดในช่วงนั้นๆ

กลยุทธ์ทางด้านการวิจัยและพัฒนาตลาด

บริษัทฯ มีนโยบายที่ตระหนักถึงความสำคัญของการวิจัยและพัฒนาตลาดเป็นอย่างมาก
โดยก่อนจะทำการเปิดโครงการใหม่ของบริษัทฯ นั้น จะต้องทำการวิจัยตลาดก่อนทุกครั้ง
เพื่อให้ทราบถึงความต้องการตลาด
โครงการของคู่แข่งขันในบริเวณพื้นที่โครงการหรือพื้นที่เป้าหมายของบริษัทฯ
การเคลื่อนไหวของภาวะตลาด และช่องว่างทางการตลาด
เพื่อให้ทราบถึงความเป็นไปได้ของโครงการ ศักยภาพของกลุ่มลูกค้า สภาวะการแข่งขัน
และผลตอบแทนที่คาดว่าจะได้รับของแต่ละโครงการ
เพื่อที่จะออกแบบโครงการให้เหมาะสมและสอดคล้องกับปัจจัยเหล่านั้น นอกจากนี้ บริษัทฯ
ยังได้ให้ความสำคัญต่อการสำรวจความต้องการของผู้บริโภคอย่างต่อเนื่อง
โดยการให้ลูกค้าที่เข้าเยี่ยมชมตอบแบบสอบถามโครงการในประเด็นต่างๆ อาทิ แบบบ้านที่สนใจ
ระยะเวลาที่ต้องการเข้าอยู่อาศัย ระดับราคาบ้านที่สนใจ เป็นต้น
ซึ่งข้อมูลดังกล่าวจะถูกใช้และพัฒนาเป็นฐานข้อมูลสำคัญสำหรับการดำเนินการโครงการใหม่ของบริษัทฯ
ในอนาคต เพื่อให้ทันต่อสภาวะการเปลี่ยนแปลงของตลาด และการปรับเปลี่ยนกลยุทธ์ของบริษัทฯ
และเพื่อประโยชน์ในการขยายธุรกิจในอนาคตอีกด้วย

กลยุทธ์การจำหน่ายและช่องทางการจัดจำหน่าย

บริษัทฯ
ดำเนินการจัดจำหน่ายให้แก่ผู้บริโภคโดยตรงผ่านสำนักงานขายของแต่ละโครงการของบริษัทฯ
เป็นหลัก โดยกลุ่มลูกค้าของบริษัทฯ มีลักษณะแตกต่างกันออกไปในแต่โครงการ
และมักเป็นกลุ่มผู้มีรายได้ตั้งแต่ระดับกลางจนถึงระดับค่อนข้างสูงที่มีระดับรายได้ประมาณ 30,000 –
70,000 บาทต่อเดือนต่อครัวเรือน ซึ่งบริษัทฯ
สามารถเข้าถึงกลุ่มลูกค้าดังกล่าวได้โดยการจัดการประชาสัมพันธ์และจัดกิจกรรมส่งเสริมการขายตามที่ได้กล่าวมาแล้ว
โดยดำเนินการผ่านสื่อต่างๆ อาทิ หนังสือพิมพ์ นิตยสาร วิทยุ ป้ายโฆษณา แผ่นพับโครงการ
Direct Mail หรือ Internet เป็นต้น
รวมทั้งจัดทำการเช่าพื้นที่บริเวณใกล้เคียงโครงการและพื้นที่ในกลุ่มลูกค้าเป้าหมายเพื่อจัดทำป้ายโฆษณาและธงบอกทางสำหรับพื้นที่บริเวณใกล้เคียงรอบโครงการ
เพื่อให้เด่นและสะดุดตา นอกจากนี้ บริษัทฯ ยังได้ดำเนินการจัดหาช่องทางการจัดจำหน่ายใหม่ๆ
เช่น การจัดโครงการ “Friend Get Friend” การใช้ E-Marketing
เพื่อให้สามารถเข้าถึงกลุ่มลูกค้าได้หลากหลายและครอบคลุมมากยิ่งขึ้น
และเพิ่มความสะดวกให้แก่ลูกค้าในการสั่งจองบ้าน
รวมทั้งช่องทางจำหน่ายผ่านงานมหกรรมบ้านและที่อยู่อาศัย
และงานแสดงบ้านและที่อยู่อาศัยในบางโอกาสอีกด้วย

กลยุทธ์การดำเนินโครงการให้ครอบคลุมพื้นที่เป้าหมาย

บริษัทฯ
มีจุดมุ่งหมายที่จะดำเนินโครงการโดยกระจายไปตามพื้นที่หลักที่เป็นแหล่งชุมชนที่มีแนวโน้มการขยายตัวที่ดี
ซึ่งปัจจุบัน บริษัทฯ มีโครงการครอบคลุมทั้ง 5 มุมเมืองคือ โครงการในพื้นที่โซนในเมือง
(บริเวณรามอินทรา – วัชรพล บริเวณอ่อนนุช บริเวณพระราม 9 และบริเวณอุดมสุข)
โซนตะวันออก (บริเวณศรีนครินทร์ – เทพารักษ์ และบริเวณบางนา-ตราด) โซนเหนือ
(บริเวณรามอินทรา – คู้บอน บริเวณรังสิต-องครักษ์ และบริเวณลำลูกกา) โซนใต้
(บริเวณวงแหวน – เอกชัย บริเวณพระราม 2 และบริเวณเพชรเกษม) และโซนตะวันตก (บริเวณ
วงแหวน - รัตนาธิเบศร์) ทั้งนี้การที่บริษัทฯ มีโครงการกระจายอยู่ในหลากหลายพื้นที่
จัดเป็นการลดความเสี่ยงของโครงการในแต่ละพื้นที่ลง
และเป็นการสร้างยอดขายและชื่อเสียงของบริษัทฯ ให้เป็นที่รู้จักโดยทั่วไป

กลยุทธ์ในการบริหารจัดการบริหารชุมชนภายในโครงการ

บริษัทฯ
มีนโยบายในการบริหารจัดการชุมชนภายในโครงการให้มีมาตรฐานที่เป็นสากลภายใต้เอกลักษณ์เฉพาะของ
“ลลิล” ทั้งนี้ ก่อนการพัฒนาโครงการแต่ละโครงการนั้น บริษัทฯ
ได้มีการวางแผนการจัดการภายในชุมชนเพื่อผลประโยชน์สำหรับผู้อยู่อาศัยในระยะยาว
โดยการกำหนดสัดส่วนของพื้นที่ส่วนกลาง ซึ่งประกอบด้วย สโมสร สวนย่อม และสถานที่เล่นกีฬา
เป็นต้น ที่คำนึงถึงประโยชน์ในการใช้สอยร่วมสูงสุดและความสะดวกสบายในระยะยาวเป็นหลัก
นอกจากนี้ บริษัทฯ ได้จัดตั้งและบริหารกองทุนสาธารณูปโภค (Sinking Fund)
สำหรับแต่ละโครงการ เพื่อจัดการดูแลเรื่อง ระบบสาธารณูปโภคส่วนกลาง ความสะอาด
และความปลอดภัย เป็นต้น ในการดำเนินกลยุทธ์ดังกล่าวที่ผ่านมานั้น บริษัทฯ
สามารถสร้างความแตกต่างระหว่างโครงการของบริษัทฯ
กับโครงการของคู่แข่งในเชิงการบริหารจัดการภายในชุมชนได้ ซึ่งทำให้โครงการของบริษัทฯ
เป็นที่จดจำและสร้างความพึงพอใจแก่กลุ่มลูกค้า และส่งผลให้บริษัทฯ
ประสบความสำเร็จในการรักษากลุ่มฐานลูกค้าเดิม
และสามารถขยายกลุ่มฐานลูกค้าใหม่ได้ในระยะยาว

ลักษณะของลูกค้าและความสัมพันธ์กับลูกค้า

บริษัทฯ มีสัดส่วนรายได้ส่วนใหญ่มาจากการขายบ้านเดี่ยว ดังนั้น กลุ่มลูกค้าเป้าหมายของบริษัทฯ
จึงเป็นกลุ่มผู้บริโภคที่มีกำลังซื้อระดับปานกลางถึงค่อนข้างสูง ซึ่งในปีที่ผ่านมานั้น
เมื่อพิจารณาถึงความสัมพันธ์ระหว่างยอดขายกับพฤติกรรมการซื้อที่อยู่อาศัยของลูกค้าจะพบว่า
ยอดขายผลิตภัณฑ์ของบริษัทฯ ที่เกิดจากการแนะนำของลูกค้าเก่าคิดเป็นสัดส่วนประมาณร้อยละ 30 -
40 ของยอดขายรวมต่อปี แสดงให้เห็นว่า กลุ่มลูกค้าของบริษัทฯ มีความเชื่อมั่นในบริษัทฯ
คุณภาพของผลิตภัณฑ์และประทับใจในบริการทั้งก่อนและหลังการขาย (Customer Relationship
Management หรือ CRM) ทั้งนี้เนื่องจากบริษัทฯ มีกลยุทธ์ที่จะรักษาฐานลูกค้าเก่าพร้อมๆ
กันกับการขยายฐานลูกค้าใหม่ โดยเชื่อว่าสิ่งเหล่านี้จะเป็นปัจจัยสำคัญที่จะนำพาบริษัทฯ
ให้เติบโตอย่างต่อเนื่อง

1.  ภาวะอุตสาหกรรม

ภาพรวมของอุตสาหกรรมอสังหาริมทรัพย์ ในปี 2551 โดยรวมมีภาวะที่ชะลอตัวลงจากปี 2550
ทั้งนี้อันเป็นผลมาจากปัจจัยลบหลายปัจจัยที่เข้ามากระทบ
ไม่ว่าจะเป็นความขัดแย้งทางการเมืองและสังคม จนนำไปสู่เหตุการณ์ความไม่สงบต่างๆ
ในช่วงปลายปี, ภาวะวิกฤติการณ์ทางการเงินของโลก
อันนำไปสู่การถดถอยทางเศรษฐกิจของประเทศต่างๆ ทั่วทุกภูมิภาคของโลก, ต้นทุนที่เพิ่มสูงขึ้น
และผันผวน จากระดับราคาน้ำมัน และราคาสินค้าโภคภัณฑ์ต่างๆ ที่ปรับตัวสูงขึ้นเป็นประวัติการณ์
ก่อนที่ปรับลดลงอย่างรวดเร็วในช่วงปลายปี, ความเชื่อมั่นของผู้บริโภคที่ปรับลดลงอย่างต่อเนื่อง,
ตลอดจนภาคสถาบันการเงินที่เริ่มวิตกกังวลกับการชะลอตัวของเศรษฐกิจ
จนเริ่มเข้มงวดในการอำนวยสินเชื่อแก่ผู้ต้องการซื้อที่อยู่อาศัย

จากตัวเลขที่อยู่อาศัยสร้างเสร็จจดทะเบียน ของศูนย์ข้อมูลอสังหาริมทรัพย์ (REIC) พบว่า
ตัวเลขที่อยู่อาศัยสร้างเสร็จจดทะเบียนในเขตกรุงเทพฯ และปริมณฑล
ประเภทที่ก่อสร้างโดยผู้ประกอบการ ในช่วง 11 เดือนแรกของปี 2551 นั้นมีทั้งสิ้น 52,666 หน่วย
ซึ่งเมื่อเทียบกับช่วงเดียวกันของปี 2550 พบว่ามีอัตราเติบโตที่เพิ่มขึ้นร้อยละ 19.5
โดยการขยายตัวดังกล่าวนั้น เป็นการขยายตัวมาจากจดทะเบียนของที่อยู่อาศัยแนวสูง
ซึ่งก่อสร้างแล้วเสร็จและมาครบกำหนดโอนในปี 2551
แต่ในส่วนของตัวเลขจดทะเบียนแนวราบนั้นมีการขยายตัวที่ติดลบ จากตัวเลขในตารางจะพบว่า
ในช่วง 11 เดือนแรกของปี 2551 มีการจดทะเบียนอาคารชุดทั้งสิ้น 27,871 หน่วย
ซึ่งปรับเพิ่มขึ้นจากช่วงเดียวกันของปีก่อนสูงถึงร้อยละ 83.3 ในขณะที่ในช่วง 11 เดือนแรกของปี
2551 การจดทะเบียนบ้านเดี่ยวและบ้านแฝดที่ก่อสร้างโดยผู้ประกอบการมีจำนวนทั้งสิ้น 14,314
หน่วย ปรับลดลงจากช่วงเดียวกันของปีก่อนร้อยละ 9.3
และสำหรับตัวเลขจดทะเบียนของทาวน์เฮ้าส์และอาคารพาณิชย์ที่ก่อสร้างโดยผู้ประกอบการมีการจดทะเบียนทั้งสิ้น
10,481 หน่วย ปรับลดลงจากช่วงเดียวกันของปีก่อนร้อยละ 19.8
ในขณะที่ตัวเลขจดทะเบียนที่อยู่อาศัยประเภทก่อสร้างเองในช่วง 11 เดือนแรกของปี 2551
นั้นมีทั้งสิ้น 20,484 หน่วย ลดลงร้อยละ 13.8 จากช่วงเดียวกันของปีก่อน
โดยถือเป็นการขยายตัวติดลบต่อเนื่องเป็นปีที่ 2 ติดต่อกัน

แม้ในช่วงปี 2551 จะมีปัจจัยลบหลายปัจจัยเข้ามากระทบต่อเศรษฐกิจโดยรวม
ซึ่งภาคอสังหาริมทรัพย์ไม่สามารถที่จะหลีกหนีผลกระทบดังกล่าวได้เช่นเดียวกันกับภาคส่วนธุรกิจอื่นๆ
อย่างไรก็ดี นับว่าภาคอสังหาริมทรัพย์มีปัจจัยช่วยหนุนที่สำคัญคือ
มาตรการกระตุ้นเศรษฐกิจผ่านการกระต้นภาคอสังหาริมทรัพย์ของภาครัฐ
ซึ่งช่วงแรกได้กำหนดให้ใช้เป็นระยะเวลา 1 ปี ตั้งแต่วันที่ 28 มีนาคม 2551 ถึง 28 มีนาคม
2552 และได้มีการขยายระยะเวลาออกไปอีก 1 ปี ในภายหลัง
โดยมาตรการที่สำคัญที่ภาครัฐออกมา เพื่อช่วยกระตุ้นเศรษฐกิจ การลงทุน และภาคอสังหาริมทรัพย์
อาทิเช่น

-   มาตรการลดอัตราภาษีธุรกิจเฉพาะ จากเดิมร้อยละ 3.30 เหลือร้อยละ 0.11
    สำหรับรายรับก่อนหักรายจ่ายใดๆ จากกิจการขายอสังหาริมทรัพย์เป็นทางค้าหรือหากำไร

-   มาตรการลดอัตราค่าธรรมเนียมการโอนกรรมสิทธิ์จากร้อยละ 2.00 เหลือร้อยละ 0.01

-   มาตรการลดอัตราค่าจดจำนองจากร้อยละ 1.00 เหลือร้อยละ 0.01

-   มาตรการลดหย่อนภาษีเพื่อเพิ่มรายได้ให้แก่ประชาชน
    โดยให้ปรับเพิ่มเงินได้สุทธิที่ได้รับยกเว้นภาษีเงินได้บุคคลธรรมดา จากเดิมที่กำหนดไว้
    100,000 บาท เป็น 150,000 บาท ตลอดจนการเพิ่มวงเงินหักลดหย่อนเบี้ยประกันต่างๆ,
    การเพิ่มวงเงินหักลดหย่อนสำหรับการซื้อหน่วยลงทุน RMF และ LTF,
    การเพิ่มวงเงินหักลดหย่อนค่าอุปการะเลี้ยงดูคู่สมรส บิดา มารดา บุตร เป็นต้น

-   มาตรการลดหย่อนภาษีเงินได้นิติบุคคลสำหรับบริษัทที่จดทะเบียนในตลาดหลักทรัพย์เดิม
    โดยบริษัทในตลาด MAI ที่มีกำไรสุทธิในส่วนที่ไม่เกิน 20 ล้านบาท ให้จัดเก็บเหลือร้อยละ 20
    และสำหรับบริษัทใน SET ที่มีกำไรสุทธิในส่วนที่ไม่เกิน 300 ล้านบาท
    ให้จัดเก็บเหลือเก็บร้อยละ 25 เป็นระยะเวลา 3 ปี

  -------------------------------------------------------------------------------------
  ตัวเลขจดทะเบียน (Units)     2547     2548     2549     2550     ม.ค.-พ.ย.   ม.ค.-พ.ย.
                                                                2550        2551
  ------------------------- -------- -------- -------- -------- ----------- -----------
  1. ประเภทจัดสรร                                                             

  - บ้านเดี่ยว + บ้านแฝด        27,392   24,475   17,569   17,810   15,790      14,314

  % Growth                  45.6%    -10.6%   -28.2%   1.4%                 -9.3%

  - ทาวน์เฮ้าส์ + อาคารพาณิชย์   13,360   11,460   14,632   14,931   13,067      10,481

  % Growth                  18.5%    -14.2%   27.7%    2.0%                 -19.8%

  - อาคารชุด                 8,439    10,893   16,966   16,229   15,201      27,871

  % Growth                  342.3%   29.1%    55.8%    -4.3%                83.3%

  - รวม                     49,191   46,828   49,167   48,970   44,058      52,666

  % Growth                  53.7%    -4.8%    5.0%     -0.4%                19.5%

  2. ประเภทสร้างเอง          19,859   25,244   28,949   25,251   23,751      20,484

  % Growth                  6.8%     27.1%    14.7%    -12.8%               -13.8%

                                                                            

  รวมตัวเลขจดทะเบียนทั้งหมด     69,050   72,072   78,116   74,221   67,809      73,150
  (1+2)                                                                     

  สัดส่วน จัดสรร :             71.2%    65.0%    62.9%    66.0%    65.0%       72.0%
  จดทะเบียนทั้งหมด                                                             
  -------------------------------------------------------------------------------------

[]

แนวโน้มภาคอสังหาริมทรัพย์ในปี 2552
ซึ่งเป็นปีที่หลายฝ่ายคาดการณ์ว่าสภาวะเศรษฐกิจโลกจะเข้าสู่จุดต่ำสุด
โดยบางฝ่ายคาดว่าเศรษฐกิจจะเริ่มฟื้นตัวได้ในช่วงครึ่งปีหลังในลักษณะ V-Shape
แต่ในขณะที่บางฝ่ายคาดการณ์ว่าการฟื้นตัวจะเป็นในลักษณะ U-Shape ซึ่งใช้ระยะเวลาในการฟื้นตัว
ภาคอสังหาริมทรัพย์นั้นเป็นส่วนสำคัญส่วนหนึ่งของกลไกเศรษฐกิจ
ซึ่งไม่สามารถที่จะหลีกหนีจากผลกระทบของการชะลอตัวทางเศรษฐกิจได้เช่นเดียวกับภาคส่วนอื่นๆ
อย่างไรก็ดีปัจจัยสำคัญที่จะช่วยประคองภาคอสังหาริมทรัพย์ในปี 2552 ให้สามารถขยายตัวไปได้ก็คือ
อัตราดอกเบี้ยที่อยู่ในระดับต่ำ และมีทิศทางที่จะต่ำลงได้อีกในปี 2552,
มาตรการกระตุ้นเศรษฐกิจต่างๆ จากทางภาครัฐ รวมทั้งการเร่งรัดใช้จ่ายเงินงบประมาณ
และเร่งผลักดันการพัฒนาสาธารณูปโภคต่างๆ ไม่ว่าจะเป็นโครงการระบบรถไฟฟ้าขนส่งมวลชน
การก่อสร้างถนนในเส้นทางใหม่ๆ ตลอดจนการออกมาตรการต่างๆ
เพื่อช่วยกระตุ้นภาคอสังหาริมทรัพย์โดยตรง ซึ่งทั้งนี้ในช่วงต้นปี 2552
กระทรวงการคลังได้ออกมาตรการภาษีเพิ่มเติม เพื่อช่วยกระตุ้นภาคอสังหาริมทรัพย์
โดยให้บุคคลธรรมดาผู้มีเงินได้สามารถนำเงินที่จ่ายเพื่อซื้ออสังหาริมทรัพย์ที่ไม่เคยผ่านการใช้งานมาก่อน
สามารถนำค่าใช้จ่ายดังกล่าวมาหักเป็นค่าลดหย่อนได้ตามจำนวนที่จ่ายจริง แต่ไม่เกิน 300,000
บาทต่อปี ทั้งนี้จะต้องทำการโอนกรรมสิทธิ์ของอสังหาริมทรัพย์ภายในปี พ.ศ. 2552

(1) การแข่งขันภายในธุรกิจอสังหาริมทรัพย์

แนวโน้มของตลาดอสังหาริมทรัยพ์ มีแนวโน้มที่จะเติบโตลดลง ตามภาวะเศรษฐกิจที่ถดถอยลงทั่วโลก
อาจนำมาซึ่งการแข่งขันที่รุนแรงมากขึ้น ทั้งด้านการใช้รายการส่งเสริมการขาย
การใช้งบประมาณทางการสื่อสารการตลาด ตลอดจนการ Price War
ของผู้ประกอบการบางรายที่ประสบกับปัญหาทางการเงิน
อย่างไรก็ดีการถดถอยของเศรษฐกิจดังกล่าว จะทำให้อุปทาน (Supply) ใหม่เข้าสู่ตลาดลดน้อยลง
โดยเฉพาะในส่วนของผู้ประกอบการนอกตลาดฯ เนื่องจากจัดหาแหล่งสินเชื่อสนับสนุนโครงการ
(Project Finance) จากสถาบันการเงินต่างๆ ได้ยากลำบากยิ่งขึ้น
ตลอดจนความวิตกกังวลของผู้บริโภคในประเด็นซื้อบ้านไม่ได้บ้าน
ทำให้ผู้บริโภคตัดสินใจเลือกซื้อจากผู้ประกอบการที่มีชื่อเสียง
หรือเลือกซื้อบ้านประเภทสร้างเสร็จก่อนขาย ดังนั้นจึงนับเป็นโอกาสสำหรับผู้ประกอบการในตลาดฯ
โดยเฉพาะบริษัทที่มีฐานะทางการเงินที่แข็งแรง

(2) Supplier

Supplier ที่มีความสามารถในการรับงานโครงการขนาดใหญ่นั้นมีอยู่อย่างจำกัด
และในช่วงที่ผ่านมา Supplier ได้ประสบกับปัญหาจากการแกว่งตัวอย่างมากของราคาวัสดุก่อสร้าง
โดยหากพิจารณาดัชนีราคาวัสดุก่อสร้าง ในช่วงปี 2550 - 2551 จะพบว่ามีความผันผวนอย่างมาก
ทั้งนี้ดัชนีราคาวัสดุก่อสร้างรวม ได้ปรับเพิ่มจากระดับ 130.9 ในเดือนมกราคม 2550 ขึ้นไปสูงถึง
177.0 ในเดือนกรกฎาคม 2551 หรือปรับเพิ่มขึ้นกว่าร้อยละ 35.22
ก่อนที่จะปรับลดลงอย่างรวดเร็วมาอยู่ที่ระดับ 140.3 ในเดือนธันวาคม 2551 หรือปรับลดถึงร้อยละ
20.73 ภายในระยะเวลาเพียง 5 เดือน ดังนั้นผู้ประกอบจึงจำเป็นที่จะต้องให้ความช่วยเหลือ
และจัดการกับ Supplier อย่างมีประสิทธิภาพ เพื่อให้สามารถดำเนินการร่วมกันได้

ดัชนีราคาวัสดุก่อสร้างรวม

  ------ -------- -------- -------- ------- ------- ------- -------- -------- -------- -------- ------- ------- -------
         ม.ค.     ก.พ.     มี.ค.     เม.ย.   พ.ค.    มิ.ย.    ก.ค.     ส.ค.     ก.ย.     ต.ค.     พ.ย.    ธ.ค.    เฉลี่ย

  2543     99.6     99.3     99.3   100.0   100.1   100.2     99.8     99.8     98.3     99.1   102.2   102.4   100.0

  2544   102.9    103.6    103.6    103.9   104.6   105.1   104.9    104.8    105.1    105.0    103.4   100.1   103.9

  2545   100.5      98.2   101.4    105.4   106.4   105.5   106.2    107.0    106.7    106.7    106.5   106.7   104.8

  2546   109.2    111.4    113.3    113.0   112.6   112.3   112.5    113.2    113.3    113.3    113.8   115.6   112.8

  2547   118.7    122.3    124.4    124.8   123.9   122.5   123.7    125.9    126.6    127.2    126.4   125.0   124.3

  2548   124.7    125.0    125.5    126.4   126.0   122.4   123.4    122.9    124.1    124.3    123.3   123.0   124.3

  2549   121.9    122.6    125.9    128.2   130.0   131.5   131.5    130.4    130.2    131.0    132.0   131.5   128.9

  2550   130.9    132.7    134.4    134.6   134.8   135.6   135.0    133.9    134.4    136.9    139.0   140.5   135.2

  2551   147.1    151.7    154.5    159.0   170.5   175.3   177.0    172.6    161.0    149.1    142.4   140.3   158.4

  2552   137.5    138.4                                                                                         138.0
  ------ -------- -------- -------- ------- ------- ------- -------- -------- -------- -------- ------- ------- -------

ที่มา : สำนักดัชนีเศรษฐกิจการค้า สำนักปลัดกระทรวงพาณิชย์

อย่างไรก็ดี Supplier ในอุตสาหกรรมอสังหาฯ ณ ปัจจุบัน นับว่ามีอำนาจต่อรองที่ค่อนข้างต่ำ
เนื่องจากภาวะเศรษฐกิจที่ชะลอตัวลง ส่งผลให้มีปริมาณงานก่อสร้างทั้งจากภาครัฐ
และภาคเอกชนที่ลดลง นอกจากนี้เทคโนโลยีใหม่ๆ ในการก่อสร้างอาทิเช่น
การก่อสร้างด้วยระบบสำเร็จรูป (Pre Fabrication System) ทำให้สามารถลดระยะเวลา
และจำนวนแรงงานในการก่อสร้างลงได้ ทำให้ Supplier หลายราย
มีการแข่งขันกันตัดราคาที่มากขึ้น

(3) ผู้บริโภค

จากภาวะเศรษฐกิจในปัจจุบัน ได้ส่งผลต่อการตัดสินใจซื้อของผู้บริโภค โดยเฉพาะสินค้าประเภท
สินค้าคงทน (Durable Goods) ซึ่งก่อให้เกิดภาระผูกพันในระยะยาว
ดังนั้นการตัดสินใจซื้อจะเกี่ยวข้องกับความเชื่อมั่นในรายได้ในอนาคตของผู้บริโภค
ทั้งนี้หากพิจารณาดัชนีความเชื่อมั่นผู้บริโภคในช่วงปี 2551 ที่ผ่านมาทั้งจากหอการค้า
และกระทรวงพาณิชย์ โดยภาพรวมจัดว่าอยู่ในทิศทางที่ปรับลดลงอย่างต่อเนื่อง
และอยู่ในระดับที่ผู้บริโภคขาดความเชื่อมั่นต่อเศรษฐกิจโดยรวม

นอกจากนี้ ณ ปัจจุบัน สถาบันการเงินมีความเข้มงวดมากขึ้นในการปล่อยสินเชื่อเพื่อซื้อที่อยู่อาศัย
(Mortgage Loans) ทำให้ผู้บริโภคมีความยากลำบากมากขึ้นในการเข้าถึงแหล่งเงินกู้
ประกอบกับผู้บริโภคบางส่วนยังขาดความรู้ ความเข้าใจในระบบ Credit Bureau
รวมถึงผู้บริโภคบางส่วนที่ขาดวินัยในการใช้จ่ายเงินจนนำไปสู่การถูกขึ้นทะเบียน Black List
ซึ่งส่งผลให้ผู้บริโภคกลุ่มดังกล่าวไม่สามารถทำธุรกรรมทางการเงินต่างๆ
ซึ่งรวมถึงการไม่สามารถขอสินเชื่อเพื่อซื้อที่อยู่ศัยได้

(4) สินค้าทดแทน

ที่อยู่อาศัยจัดได้ว่าเป็นหนึ่งในปัจจัยสี่ของมนุษย์ สินค้าทดแทนจากภายนอกอุตสาหกรรม
จึงไม่ใช่ปัจจัยที่มีผลกระทบต่ออุตสาหกรรมอสังหาริมทรัพย์มากนัก
อย่างไรก็ดีประเด็นที่ได้รับการกล่าวถึงอย่างมากในช่วง 2-3 ปีที่ผ่านมาคือ
การที่อสังหาริมทรัพย์แนวสูง (Condominium)
ที่ได้รับความนิยมและเป็นที่ต้องการจากผู้บริโภคเพิ่มมากขึ้น
ทั้งนี้ปัจจัยหนึ่งมาจากการที่ราคาน้ำมันที่เพิ่มสูงขึ้นอย่างมากโดยเฉพาะในช่วงปี 2550
จนถึงครึ่งแรกของปี 2551 ทำให้ผู้บริโภคบางส่วนที่ต้องการลดต้นทุนในการเดินทาง
ได้ปรับเปลี่ยนพฤติกรรมมาซื้อที่อยู่อาศัยประเภทซิตี้คอนโดที่อยู่ในแนวเส้นทางรถไฟฟ้าใต้ดิน (MRT)
และแนวรถไฟฟ้า (BTS) โดยพื้นที่ รัชดา - ลาดพร้าว, อ่อนนุช และส่วนต่อขยายของรถไฟฟ้า
ได้รับความนิยมอย่างมากในช่วงที่ผ่านมา อย่างไรก็ดี การเพิ่มขึ้นของตลาดแนวสูงในช่วงที่ผ่านมานั้น
ส่วนหนึ่งมาจากการเก็งกำไร ซึ่งไม่ใช่การซื้อเพื่อการอยู่อาศัยจริง
นอกจากนี้ที่อยู่อาศัยประเภทแนวสูงนั้นจัดว่าเป็นสินค้าที่เหมาะแต่เฉพาะกับ
กลุ่มผู้บริโภคที่ยังไม่มีครอบครัว เนื่องจากมีขนาดพื้นที่ใช้สอยที่จำกัดอย่างมาก
เมื่อเทียบกับที่อยู่อาศัยประเภทแนวราบ
ประกอบกับราคาน้ำมันที่ปรับลดลงอย่างรวดเร็วในช่วงตั้งแต่เดือนสิงหาคม 2551
รวมถึงความชัดเจนในการก่อสร้างรถไฟฟ้าสายต่างๆ จากทางภาครัฐ
คาดว่าจะส่งผลให้มีความต้องการของบริโภคมีการ Shift กลับมายังตลาดแนวราบมากยิ่งขึ้น

(5) คู่แข่งขันรายใหม่

ในช่วงปี 2550 จนถึงช่วงต้นปี 2551 ตลาดอสังหาริมทรัพย์แนวสูง
เป็นตลาดที่มีการเติบโตอย่างต่อเนื่อง และมีการเติบโตในระดับที่ค่อนข้างสูง
ทำให้ได้รับความสนใจจากผู้ประกอบการทั้งที่อยู่ในอุตสาหกรรมอสังหาริมทรัพย์อยู่แล้วและผู้ประกอบการรายใหม่นอกอุตสาหกรรม
รวมทั้งผู้ประกอบการข้ามชาติที่เข้ามาลงทุนอย่างต่อเนื่อง
อย่างไรก็ดีจากภาวะเศรษฐกิจที่ชะลอตัวลง ประกอบกับอุตสาหกรรมอสังหาริมทรัพย์
เป็นธุรกิจที่ต้องใช้เงินลงทุนจำนวนมาก ดังนั้นจึงคาดว่าในปี 2552 นี้
การเข้าใหม่ของคู่แข่งขันรายใหม่จะลดน้อยลง

1.  การจัดหาผลิตภัณฑ์และบริการ

การพัฒนาโครงการต่างๆ ของบริษัทฯ มีระยะเวลาในการดำเนินงานประมาณ 6 – 8 เดือน
โดยมีขั้นตอนการดำเนินงานต่างๆ ปรากฏตามแผนภาพต่อไปนี้

หมายเหตุ: สำหรับโครงการหนึ่งๆ นั้น บริษัทฯ
มีนโยบายการโอนกรรมสิทธิ์บ้านให้กับลูกค้าได้ภายใน 6 เดือนหลังจากเริ่มพัฒนาโครงการ
เพื่อลดความเสี่ยงในเรื่องของการรับรู้รายได้ เพราะในปัจจุบันบริษัทฯ
มีนโยบายการรับรู้รายได้เมื่อโอนกรรมสิทธ์แล้วเท่านั้น

การจัดซื้อที่ดิน

ที่ดินเป็นต้นทุนหลักในการทำธุรกิจของบริษัทฯ คิดเป็นสัดส่วนประมาณร้อยละ 20-25
ของต้นทุนโครงการ และเป็นปัจจัยหลักในด้านกำหนดต้นทุนดำเนินงานที่ทำให้บริษัทฯ
สามารถแข่งขันกับบริษัทคู่แข่งได้ บริษัทฯ ได้ให้ความสำคัญกับการจัดซื้อที่ดินเป็นอย่างมาก
โดยบริษัทฯ ไม่มีนโยบายซื้อที่ดินเพื่อสะสมเป็นสต็อกไว้ก่อนการพัฒนาโครงการเป็นระยะเวลานาน
และก่อนการจัดซื้อที่ดินในแต่ละครั้งจะต้องมีการทำการวิจัยความเป็นไปได้ของโครงการ
โดยการสำรวจสภาวการณ์ตลาดและภาวะการแข่งขัน
รวมทั้งความต้องการของลูกค้าในพื้นที่เป้าหมายที่จะดำเนินโครงการ เพื่อหาช่องว่างทางการตลาด
และศึกษาความเป็นไปได้ของโครงการเสียก่อน จากนั้นจึงจะดำเนินการจัดซื้อที่ดิน
โดยติดต่อซื้อจากเจ้าของที่ดินเอง หรือผ่านนายหน้าค้าที่ดิน ในราคาที่เปรียบเทียบกับราคาประเมิน
หรือราคาตลาดแล้วเห็นว่าเหมาะสม

นอกเหนือจากซื้อที่ดินจากเจ้าของโดยตรงแล้ว
ที่ดินเปล่าหรือโครงการบ้านจัดสรรที่อยู่ระหว่างการพัฒนาซึ่งเป็นหลักประกันของหนี้สินที่ไม่ก่อให้เกิดรายได้ของสถาบันการเงิน
ยังเป็นแหล่งซื้อที่สำคัญที่บริษัทฯ พิจารณา
เนื่องจากต้นทุนที่ดินและโครงการที่รอการพัฒนาดังกล่าวมีราคาที่ค่อนข้างต่ำเมื่อเปรียบเทียบกับราคาซื้อ-ขายในตลาด
ซึ่งทำให้โครงการของบริษัทฯ มีต้นทุนที่ต่ำลง
และมีส่วนทำให้สามารถแข่งขันกับโครงการของคู่แข่งได้ ซึ่งในปี 2542 บริษัทฯ
เป็นผู้ริเริ่มจัดซื้อที่ดินและโครงการโดยผ่านการประมูลทรัพย์สินจากองค์การเพื่อการปฏิรูประบบสถาบันการเงิน
(ปรส.) และบรรษัทบริหารสินทรัพย์ต่างๆ รวมทั้งสถาบันการเงิน
และเมื่อได้จัดซื้อที่ดินหรือโครงการดังกล่าวแล้ว บริษัทฯ จะนำมาปรับปรุงรูปลักษณ์
และลักษณะของโครงการภายใต้คอนเซ็ปต์ และแนวความคิดของ “ลลิล”
โดยวางกลยุทธ์การตลาดและการบริหารใหม่ ดังรายละเอียดต่อไปนี้

+----------------+-------+-------+------------------------------------+
| ชื่อโครงการ      | ปีที่ซื้อ  | ปีที่เปิด | ที่มาของทรัพย์สิน/โครงการ               |
|                |       |       |                                    |
|                |       | โค    |                                    |
|                |       | รงการ |                                    |
+================+=======+=======+====================================+
| ลลิลกรีนวิลล์      | 2542  | 2542  | โครงการระหว่างพัฒนาของ บริษัท คันทรี่     |
|                |       |       | (ประเทศไทย) จำกัด (มหาชน)           |
| (สุขุมวิท 77 –    |       |       | ซึ่งหักกลบลบหนี้กับ บริษัทเงินทุน            |
| วงแหวน)        |       |       | เอสจีสินเอเชีย จำกัด (มหาชน)           |
+----------------+-------+-------+------------------------------------+
| บ้านลลิล         | 2543  | 2543  | ทรัพย์สินเดิมเป็นที่ดินรอการพัฒนา บริษัท      |
|                |       |       | เอ็นซีเฮ้าส์ซิ่ง จำกัด ซึ่งโอนหักกลบลบหนี้กับ   |
| (รามอินทรา –    |       |       | บริษัทเงินทุน เอสจีสินเอเชีย จำกัด (มหาชน) |
| วัชรพล)         |       |       |                                    |
+----------------+-------+-------+------------------------------------+
| ลลิลกรีนวิลล์      | 2543  | 2543  | โครงการระหว่างพัฒนาของบริษัท ออร์คิด     |
|                |       |       | แลนด์แอนด์เฮ้าส์ จำกัด ซึ่งเป็นลูกหนี้ของ     |
| (วงแหวน –      |       |       | บรรษัทบริหารสินทรัพย์สถาบันการเงิน (บบส.) |
| เอกชัย)         |       |       |                                    |
+----------------+-------+-------+------------------------------------+
| บ้านบุรีรมย์       | 2544  | 2544  | โครงการระหว่างพัฒนาของ บริษัท          |
|                |       |       | ทรัพย์ไพบูลย์บ้านและที่ดิน จำกัด            |
| (รามอินทรา –    |       |       | ซึ่งเป็นลูกหนี้ของ                       |
| คู้บอน)          |       |       | บรรษัทบริหารสินทรัพย์สถาบันการเงิน (บบส.) |
+----------------+-------+-------+------------------------------------+
| ลลิลกรีนวิลล์      | 2543  | 2545  | ทรัพย์สินเดิมเป็นที่ดินรอการพัฒนาแบ่งเป็น 2   |
|                |       |       | ส่วน ได้แก่ ที่ดินรอการพัฒนาของ บริษัท      |
| (รามอินทรา –    |       |       | เอ็นซีเฮ้าส์ซิ่ง จำกัด ซึ่งโอนหักกลบลบหนี้กับ   |
| วัชรพล)         |       |       | บริษัทเงินทุน เอสจีสินเอเชีย จำกัด (มหาชน) |
+----------------+-------+-------+------------------------------------+
| -              | 2544  | -     | ที่ดินรอการพัฒนาของ บริษัท               |
|                |       |       | โลยัลตี้เรียลเอสเตท แอนด์ ดีเวลล็อปเม้นท์   |
|                |       |       | จำกัด ซึ่งเป็นลูกหนี้ของ บริษัท             |
|                |       |       | บางกอกแคปปิตอล อัลไลแอนซ์ จำกัด (BCA)  |
+----------------+-------+-------+------------------------------------+
| บ้านบุรีรมย์       | 2546  | 2547  | ทรัพย์สินเดิมเป็นท                      |
|                |       |       | ี่ดินรอการพัฒนาของบรรษัทบริหารสินทรัพย์พลอย |
| (ซาฟารีเวิลดิ์)    |       |       | จำกัด ซึ่งเป็นลูกหนี้ของธนาคารกสิกรไทย     |
+----------------+-------+-------+------------------------------------+
| บ้านลลิล The     | 2548  | 2549  | ทรัพย์สินเดิมเป็นของบริษัท เงินทุน เฟิสท์ ซิตี้  |
| Young          |       |       | อินเวสเม้นท์ จำกัด                     |
| Executive และ  |       |       | ซึ่งโอนชำระหนี้ให้กับกองทุนเพื่อการฟื้นฟู      |
| ลลิลกรีนวิลล์ The  |       |       | และพัฒนาระบบสถาบันการเงิน             |
| Executive      |       |       |                                    |
+----------------+-------+-------+------------------------------------+

ทั้งนี้ บริษัทฯ ไม่มีนโยบายในการเก็บสต๊อกที่ดินเปล่าก่อนการจัดสรรเป็นระยะเวลานาน
แต่จะดำเนินการจัดซื้อที่ดินและ/หรือโครงการเพื่อพัฒนาต่อตามแผนงานบริษัทฯ
ที่ได้จัดวางไว้เรียบร้อยแล้วเท่านั้น โดยบริษัทฯ
จะสามารถทำการจัดสรรและพัฒนาโครงการในที่ดินเปล่าได้ภายในระยะเวลาไม่เกิน 3 เดือน
อีกทั้ง บริษัทฯ
ยังดำเนินนโยบายการพิจารณาจัดซื้อที่ดินที่เป็นหลักประกันของหนี้สินที่ไม่ก่อให้เกิดรายได้
เพื่อลดต้นทุนในการประกอบการ และสามารถแข่งขันกับผู้ประกอบการรายอื่นได้ อย่างไรก็ตาม
เพื่อให้ทันกับสภาวะการแข่งขันที่มากขึ้น บริษัทฯ อาจจะสะสมที่ดินเปล่ามากขึ้นกว่าที่ผ่านมา
สิ่งที่น่าจะทำให้เกิดความเชื่อมั่นก็คือ บริษัทฯ
มักจะศึกษาความเป็นไปได้ทางการตลาดก่อนที่จะลงทุนซื้อที่ดินดังกล่าวทุกครั้ง

ผู้รับเหมาก่อสร้าง

บริษัทฯ ไม่มีบุคลากรก่อสร้างโครงการเป็นของตนเอง
แต่จะว่าจ้างให้ผู้รับเหมาก่อสร้างขนาดกลางเข้ามาดำเนินการก่อสร้างตามแผนงานบริษัทฯ
โดยผู้รับเหมาขนาดกลางจะเป็นผู้เสนอค่าใช้จ่ายในก่อสร้างและค่าแรงในแต่ละโครงการมาให้บริษัทฯ
พิจารณา และบริษัทฯ จะเป็นผู้จัดหาวัสดุก่อสร้างต่างๆ ให้กับผู้รับเหมาตามที่ได้ตกลงไว้ ทั้งนี้
บริษัทฯ
จะชำระเงินค่าก่อสร้างเป็นงวดตามความสำเร็จของงานที่ได้ระบุไว้ในสัญญาการก่อสร้างเท่านั้น
โดยผู้รับเหมาไม่สามารถเบิกเงินค่าก่อสร้างล่วงหน้า (Advance Payment) ได้ ดังนั้น
ผู้รับเหมาก่อสร้างขนาดกลางจึงจำเป็นที่จะต้องมีฐานะทางการเงินและเครดิตทางการค้าที่ดี
รวมทั้งต้องมีเงินทุนหมุนเวียนที่เพียงพอ จึงสามารถรับเหมาก่อสร้างงานของบริษัทฯ ได้
โดยในปัจจุบัน บริษัทฯ มีผู้รับเหมาขนาดกลางที่ทำสัญญารับเหมาก่อสร้างให้กับโครงการของบริษัทฯ
ประมาณ 40 ราย ซึ่งส่วนใหญ่จะเป็นผู้รับเหมาที่ผ่านการทำงานรับเหมาก่อสร้างโครงการกับบริษัทฯ
มาเป็นระยะเวลาหนึ่งแล้ว และหากบริษัทฯ มีการเพิ่มการดำเนินโครงการใหม่ๆ ในอนาคต บริษัทฯ
จะสามารถดำเนินการจ้างผู้รับเหมาเพิ่มขึ้นตามโครงการที่เพิ่มขึ้นได้ เนื่องจากบริษัทฯ
มีชื่อเสียงเป็นที่ยอมรับในกลุ่มผู้รับเหมาทางด้านการจ่ายชำระเงินค่าก่อสร้างตามสัญญาและตรงต่อเวลา

ในการควบคุมคุณภาพงานก่อสร้างของผู้รับเหมานั้น บริษัทฯ ได้จัดทำคู่มือการปฏิบัติการของผู้รับเหมา
การตรวจเช็คงานด้านต่างๆ รายละเอียดวัสดุก่อสร้าง มาตรฐานและข้อกำหนด
รวมทั้งสิ่งที่ควรระวังก่อนการตรวจรับงานจากผู้รับเหมาโดยสรุปดังนี้

-   กำหนดมาตรฐานการก่อสร้างและคุณสมบัติ/คุณภาพของวัสดุก่อสร้างตามมาตรฐานของบริษัทฯ
    ให้แก่ ผู้รับเหมา

-   กำหนดความพร้อมของอุปกรณ์ที่ต้องใช้ในการก่อสร้างของผู้รับเหมาเพื่อควบคุมคุณภาพการผลิตให้ได้มาตรฐานเดียวกัน

-   กำหนดให้ผู้รับเหมาทำงานก่อสร้างตามมาตรฐานของบริษัทฯ
    รวมทั้งมีการจัดอบรมผู้รับเหมาเพื่อให้ทำงานก่อสร้างได้ตามมาตรฐานของแต่ละโครงการ

-   มีการตรวจรับงานจากผู้รับเหมา ซึ่งดำเนินการโดยผู้คุมงาน หัวหน้าผู้คุมงาน วิศวกร
    และผู้จัดการโครงการตามลำดับ เพื่อให้งานที่รับมอบนั้นเป็นไปตามคุณภาพที่บริษัทฯ กำหนดไว้